smcproject/ml-wiki-sentences huggingface dataset:
ടി.സി.നാരായണൻ നമ്പ്യാർ, പി.ആർ.നമ്പ്യാർ, പി.രാമുണ്ണി എന്നിവരോടൊപ്പം രാഷ്ട്രീയ പ്രവർത്തനം നടത്തി.
1952ൽ കമ്യൂണിസ്റ്റ് നേതാവും സഹപ്രവർത്തകനുമായ കാന്തലോട്ട് കുഞ്ഞമ്പുവിനെ വിവാഹം ചെയ്തു.
1939ൽ ബ്രിട്ടീഷ് സർക്കാർ യശോദ ടീച്ചറുടെ അധ്യാപക സർട്ടിഫിക്കറ്റ് റദ്ധാക്കുകയുണ്ടായി.
ദേശാഭിമാനി പത്രത്തിൻറെ ലേഖികയായി പ്രവർത്തിച്ചു.
കണ്ടക്കൈ സമര പോരാളി കുഞ്ഞാക്കമ്മയുടെയും കാവുമ്പായി സമരത്തിൻറെ വീര വനിത ചെറിയമ്മയുടെയും ചെറുത്തുനിൽപ്പിൻറെ കഥകൾ പുറം ലോകം ആദ്യം അറിഞ്ഞത് യശോദ ടീച്ചറുടെ റിപ്പോർട്ടിലൂടെയാണ്.
വധശിക്ഷ കാത്ത് കണ്ണൂർ സെൻട്രൽ ജയിലിൽ കഴിഞ്ഞിരുന്ന കയ്യൂർ സഖാക്കളെ ജയിലിൽ സന്ദർശിച്ച ഏക വനിതയും ടീച്ചറാണ്.
1943 ഡിസംബറിൽ സിന്ധിൽ നടന്ന അഖിലേന്ത്യാ വനിതാ സമ്മേളനത്തിലും 1949ൽ കൊൽക്കത്തയിൽ നടന്ന ഏഷ്യാറ്റിക് വിമൻസ് കോൺഫറൻസിലും ടീച്ചർ പങ്കെടുത്തു.
2009 ജൂലൈ 27 ന് അന്തരിച്ചു.
ല്യൂബോ, ബ്രാറ്റ്‌സി, ല്യൂബോ ഇംഗ്ലീഷ് വിലാസം https://ml.wikipedia.org/wiki/Lyubo,_bratsy,_lyubo
റഷ്യൻ, ഉക്രേനിയൻ ഭാഷകളിൽ അറിയപ്പെടുന്ന ഒരു പരമ്പരാഗത കോസാക്ക് ഗാനമാണ് "ല്യൂബോ, ബ്രാറ്റ്‌സി, ല്യൂബോ".
(Russian: Любо, братцы, любо, Ukrainian: Любо, братці, любо lit. Lovely, brothers, lovely)  പല്ലവിയുടെ ആദ്യ വരി ല്യൂബോ, ബ്രാറ്റ്‌സി, ല്യൂബോ, ല്യൂബോ, ബ്രാറ്റ്‌സി, ജിത്(Russian: Любо, братцы, любо, любо, братцы, жить, Ukrainian: Любо, братці, любо; Любо, братці, жить)ൽ നിന്നാണ് ഇതിന്റെ പേര് ഉത്ഭവിച്ചത്: അതിനർത്ഥം  "സഹോദരന്മാരേ, ജീവിക്കുന്നത് മനോഹരമാണ്" എന്നാണ്.
കെർസൺ ഒബ്ലാസ്റ്റിന്റെ തെക്ക് ഭാഗത്തുള്ള ഉക്രേനിയൻ നാടോടി ശാസ്ത്രജ്ഞരാണ് ഈ ഗാനം ആദ്യമായി റെക്കോർഡുചെയ്‌തത്.
1920 കളുടെ തുടക്കത്തിൽ ഉക്രെയ്നിലെ നെസ്റ്റർ മഖ്‌നോയുടെ സൈന്യത്തിൽ ഇത് ജനപ്രിയമായിരുന്നു.
സോവിയറ്റ് ചലച്ചിത്രമായ അലക്സാണ്ടർ പാർഖോമെൻകോ (1942) പുറത്തിറങ്ങിയതിനുശേഷം യുദ്ധസമയത്ത് ഇത് സോവിയറ്റ് യൂണിയനിൽ വളരെ പ്രചാരത്തിലായി.
ബോറിസ് ചിർകോവ് ഇത് റഷ്യൻ ഭാഷയിൽ അവതരിപ്പിച്ചു.
സംഗ്രഹം Battle of the Terek River (1262)
കോസാക്കുകൾ (ചില പതിപ്പുകളിൽ: ടാറ്റാർ, മുതലായവ) 40,000 കുതിരകളെ ടെറക് നദിയിലേക്ക് നയിച്ചു.
രക്തരൂക്ഷിതമായ യുദ്ധത്തിനുശേഷം തെരേക്കിന്റെ ഒരു കര ചത്ത മനുഷ്യരും മൃഗങ്ങളും കൊണ്ട് മൂടി.
മാരകമായി പരിക്കേറ്റ നായകൻ തന്റെ ഭാര്യയെക്കുറിച്ചും അമ്മയെക്കുറിച്ചും പടക്കുതിരയെക്കുറിച്ചും ഓർമ്മിക്കുന്നു.
പിന്നീട് രണ്ടിനെക്കുറിച്ചും ദുഃഖം തോന്നിയ അദ്ദേഹം തന്റെ വിധിയെക്കുറിച്ച് വിലപിക്കുന്നു.
"ല്യൂബോ, ബ്രാറ്റ്‌സി, ജിത്" "(റഷ്യൻ: Любо, братцы,) എന്ന വരി 1837-ൽ ബിബ്ലിയോടെക്ക ഡ്ലിയ ച്റ്റേനിയ മാസികയിൽ പ്രസിദ്ധീകരിച്ച ഒരു സൈനിക ഗാനത്തിൽ പ്രത്യക്ഷപ്പെട്ടു.
നിരവധി എഴുത്തുകാരുടെ അഭിപ്രായത്തിൽ, ഈ ഗാനം റഷ്യൻ ആഭ്യന്തരയുദ്ധത്തിന്റെ (1917 - 1922) സംഭവങ്ങൾക്കായി സമർപ്പിച്ചിരിക്കുന്നു.
മറ്റ് സ്രോതസ്സുകൾ ഇതിനെ കോസാക്ക് നാടോടിഗാനമായി പരാമർശിക്കുന്നു.
കെർസൺ ഒബ്ലാസ്റ്റിന്റെ തെക്ക് ഭാഗത്തുള്ള നാടോടി ശാസ്ത്രജ്ഞർ ഈ ഗാനം ഉക്രേനിയൻ ഭാഷയിൽ റെക്കോർഡുചെയ്‌തു.
സോവിയറ്റ് ചലച്ചിത്രമായ അലക്സാണ്ടർ പാർക്കോമെൻകോ (1942) പുറത്തിറങ്ങിയതിനുശേഷം ഈ ഗാനം വളരെ പ്രചാരത്തിലായി.
അതിൽ ബോറിസ് ചിർകോവ് ഇത് അവതരിപ്പിച്ചു.
1942 - 1943 ൽ ചിർകോവിന്റെ പതിപ്പിനെ അടിസ്ഥാനമാക്കി ഒരു ടാങ്കർ അഡാപ്റ്റേഷൻ സൃഷ്ടിച്ചു.
റഷ്യൻ, സോവിയറ്റ് കലാകാരന്മാരായ കുബൻ കോസാക്ക് ക്വയർ , ഷന്ന ബിച്ചെവ്സ്കയ , പെലഗേയ , തുടങ്ങിയവർ ഈ ഗാനം ജനപ്രിയമാക്കി.
അവലംബം പുറംകണ്ണികൾ Lyubo, bratsy, lyubo by Kuban Cossack Choir യൂട്യൂബിൽ
ല്യൂവ പ്ലെയിൻ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Liuwa_Plain_National_Park
ല്യൂവ പ്ലെയിൻ ദേശീയോദ്യാനം സാംബിയയുടെ പടിഞ്ഞാറൻ പ്രവിശ്യയിൽ, സാംബെസി നദി യുടെ ബറോട്‍സെ വെള്ളപ്പൊക്ക സമതലത്തിനു പടിഞ്ഞാറ് അംഗോള അതിർത്തിക്കടുത്തു സ്ഥിതി ചെയ്യുന്ന ഒരു ദേശീയോദ്യാനമാണ്.
ആഫ്രിക്കൻ പാർക്കുകൾ, സാംബിയ വൈൽഡ്ലൈഫ് അതോറിറ്റി (ZAWA), ബരോട്ട്സ് റോയൽ എസ്റ്റാബ്ളിഷ്മെന്റ്, ലോജി ജനങ്ങളുടെ പരമ്പരാഗത ഗവൺമെൻറ് എന്നിവ തമ്മിലുള്ള ഒരു പങ്കാളിത്തമാണ് ആഫ്രിക്ക പാർക്കുകൾ (സാംബിയ)
ദേശീയോദ്യാനത്തിൻറെ ഭരണച്ചുമതല, സാമ്പിയയിലെ ആഫ്രിക്കൻ പാർക്ക്സിനാണ്.
സാംബിയ വൈൽഡ് ലൈഫ് അതോറിറ്റിയും (ZAWA) ലോസി ജനങ്ങളുടെ പരമ്പരാഗത സർക്കാരായ ബറോട്‍സെ റോയൽ എസ്റ്റാബ്ലിഷ്മെൻറും തമ്മിലുള്ള പങ്കാളിത്തമാണ് ആഫ്രിക്കൻ പാർക്ക്സ്.
ലൗ ജിഹാദ് വിവാദം ഇംഗ്ലീഷ് വിലാസം https://ml.wikipedia.org/wiki/Love_Jihad ഈ ലേഖനം/വിഭാഗം സന്തുലിതമല്ലെന്നു സംശയിക്കപ്പെടുന്നു .
ഈ ലേഖനം  October 2009 മുതൽ പ്രത്യേക നിരീക്ഷണത്തിലാണ്.
കേരളത്തിലും കർണ്ണാടകയിലും അമുസ്ലിം യുവതികളെ പ്രണയം നടിച്ച് ഇസ്‌ലാം മതത്തിലേക്ക് പരിവർത്തനം ചെയ്യുവാനായി സംഘടിത തീവ്രവാദ പ്രവർത്തനങ്ങൾ നടത്തുന്നതിന് ഉപയോഗിക്കുന്ന സാങ്കേതിക പദമാണ് ലൗ ജിഹാദ് .
മലയാളത്തിലെ ഒരു ദിനപത്രത്തിലാണ് ഇതിനെക്കുറിച്ചുള്ള വാർത്ത ആദ്യമായി പ്രത്യക്ഷപ്പെട്ടത്.
പിന്നീട് കർണ്ണാടകയിലെയും കേരളത്തിലെയും ഹിന്ദു ജനജാഗ്രതി സമിതി, ക്ഷേത്രസം‌രക്ഷണസമിതി തുടങ്ങിയ സംഘടനകൾ ഇതുമായി ബന്ധപ്പെട്ട ആരോപണങ്ങളുമായി രംഗത്ത് വന്നതോടെ ഈ വിവാദം ചൂടുപിടിച്ചു.
മുസ്ലിം പുരുഷനും അമുസ്ലിം സ്ത്രീയും തമ്മിലുള്ള, മതപരിവർത്തനത്തിനു വേണ്ടിയെന്നാരോപിക്കപ്പെടുന്ന, വിവാദപരമായ പ്രണയബന്ധങ്ങളെ സൂചിപ്പിക്കാനാണ് കേരളത്തിലെ മാധ്യമങ്ങൾ 'ലൗ ജിഹാദ്' എന്ന സംജ്ഞ ഉപയോഗിക്കുന്നത് .
ലൗ ജിഹാദിനെ കുറിച്ച്  ആദ്യം റിപ്പോർട്ട്‌ ചെയ്തത് കേരള കൌമുദി ഫ്ലാഷ് റിപ്പോർട്ടർ ജയൻ കോന്നി എന്ന മാധ്യമ പ്രവർത്തകൻ ആയിരുന്നു.
ഈ അന്വേഷണാത്മക വാർത്തയാണ് പിന്നെ മറ്റു മാധ്യമങ്ങൾ ഏറ്റു പിടിച്ചത്.
ഈ വിവാദത്തെത്തുടർന്ന്  ലൗ ജിഹാദിനെ കുറിച്ചും അങ്ങനെയുള്ളവരുണ്ടെങ്കിൽ അവർക്കുള്ള ദേശീയ- അന്തർദ്ദേശീയ ബന്ധവും അത്തരക്കാർക്ക് മയക്കുമരുന്ന്- കൊള്ളസംഘങ്ങൾ തുടങ്ങിയവരുമായുള്ള ബന്ധങ്ങളും അന്വേഷിക്കണമെന്ന് കേരള ഹൈക്കോടതി ആവശ്യപ്പെട്ടിരുന്നു.
തുടർന്ന് കേരള ഡി.ജി.പി. ജേക്കബ് പുന്നൂസ് ഹൈക്കോടതിയിൽ നടത്തിയ സത്യവാങ് മൂലത്തിൽ ഇത്തരത്തിൽ സംഘടനകൾ കേരളത്തിൽ ഉള്ളതിനു തെളിവില്ലെന്നു വ്യക്തമാക്കി.
കള്ളക്കടത്ത്, മയക്കുമരുന്ന് വ്യാപാരം, ഭീകരപ്രവർത്തനങ്ങൾ തുടങ്ങിയ ആരോപിതമായ പ്രവർത്തനങ്ങളുമായി വിവാദ മിശ്രവിവാഹങ്ങൾക്ക് ബന്ധമുണ്ടെന്നതിന് തെളിവുകളില്ലെന്ന് ഡി.ജി.പി നൽകിയ റിപ്പോർട്ടിൽ പറയുന്നു.
എന്നാൽ ഇത്തരത്തിൽ ചില ശ്രമങ്ങൾ നടക്കുന്നുണ്ടെന്നു സ്ഥിരീകരിക്കപ്പെടാത്ത വിവരങ്ങൾ ഉണ്ടെന്നും ഡി.ജി.പി. നൽകിയ സത്യവാങ്മൂലത്തിൽ ഉണ്ട് .
'ലൗ ജിഹാദ്' വഴി ദക്ഷിണ കർണ്ണാടകയിലെ 3000 ഹിന്ദു പെൺകുട്ടികളും കർണ്ണാടകയിലുടനീളമായി 30,000 പെൺകുട്ടികളും  തിരോധാനം ചെയ്യപ്പെട്ടു എന്ന് ഹിന്ദു ജനജാഗ്രതി സമിതി  ആരോപിച്ചിരുന്നു.
തുടർന്ന് ഈ ആരോപണത്തെക്കുറിച്ച് ദക്ഷിണ കർണ്ണാടക പോലീസ് ഔദ്യോഗിക വിശദീകരണം നൽകുകയുണ്ടായി.
2009 സെപ്റ്റംബർ അവസാനം വരെ 404 പെൺകുട്ടികളെ മാത്രമാണ് കാണാതായതായി റിപ്പോർട്ട് ചെയ്തത് എന്നും അതിൽ 332 പേരെ കണ്ടെത്തിയതായും വിശദീകരിക്കപ്പെട്ടു.
അവശേഷിക്കുന്ന 57 പേരിൽ വിവിധ മതക്കാർ ഉൾപ്പെടുന്നുണ്ടെന്നും പോലീസ് വ്യക്തമാക്കി .
കലാലയക്യാമ്പസുകളിലും മറ്റും വ്യത്യസ്ത മതവിഭാഗക്കാർക്കിടയിലെ പ്രണയം സാധാരണമായപ്പോൾ അത്തരം സംഭവങ്ങളിൽ നിന്ന് മുസ്ലിം യുവാക്കൾ ഉൾപ്പെടുന്നവയെ മാത്രം എടുത്തുകാട്ടി, മുസ്ലിം സമുദായത്തിനെതിരെയുള്ള പ്രചരണത്തിൽ ആയുധമാക്കാനുള്ള ശ്രമമാണ് ലൗ ജീഹാദ് വിവാദത്തിനു പിന്നിലുള്ളതെന്നും പറയപ്പെടുന്നു.
പത്തനംതിട്ടയിൽ രണ്ട് എം.ബി.എ വിദ്യാർത്ഥിനികളെ പോപ്പുലർ ഫ്രണ്ട് പ്രവർത്തകരായ രണ്ടുപേർ സ്നേഹം നടിച്ച് മതപരിവർത്തനം നടത്താനും തട്ടിക്കൊണ്ടുപോകാനും ശ്രമിച്ചുവെന്ന കേസ് പരിഗണിക്കവെ കേരള ഹൈക്കോടതി ലൗ ജിഹാദിനെപ്പറ്റിയും ഇതിന്റെ രാജ്യാന്തര, തീവ്രവാദബന്ധങ്ങളെക്കുറിച്ചും അന്വേഷിക്കണമെന്നു കേരള ഡിജിപിയോടും കേന്ദ്ര ആഭ്യന്തരമന്ത്രാലയത്തോടും ആവശ്യപ്പെട്ടു .
ഇതെത്തുടർന്ന് ലൗ ജിഹാദിനെ പ്രധാനപ്പെട്ട പ്രശ്നമായി കാണണമെന്ന് കേരളത്തിലെ ഹൈന്ദവസംഘടനകളും ബി.ജെ.പിയും ആവശ്യമുന്നയിച്ചു തുടങ്ങി.
എന്നാൽ ഇന്ത്യയിലെ മതന്യൂനപക്ഷങ്ങളോട്‌ വംശഹത്യാ സമീപനം സ്വീകരിക്കുകയും തങ്ങളുടേതല്ലാത്ത സംസ്‌കാരത്തെ അപമതിക്കുകയും ചെയ്യുന്ന തീവ്രവാദ ഹിന്ദുത്വ വാദികളുടെ പുതിയ കണ്ടെത്തലാണ്‌ ലൗ ജിഹാദ് എന്നും അന്വേഷണത്തിനുള്ള ഹൈക്കോടതി ഉത്തരവ് തല്പരകക്ഷികളുടെ കുപ്രചരണത്തെ സാമാന്യവത്കരിക്കലാണെന്നും കേരള ഇമാംസ് കൗൺസിൽ ആരോപണമുന്നയിച്ചിട്ടുണ്ട് .
ലൗ ജിഹാദ് എന്ന പ്രയോഗം തന്നെ തെറ്റാണെന്നും ഇവർ പറയുന്നു.
ലൗ ജിഹാദ് പോലുള്ള പ്രവർത്തനങ്ങൾ ഇസ്ലാമിക വിരുദ്ധമാണെന്ന് വിവിധ ഇസ്ലാമിക സംഘടനകളും ചൂണ്ടിക്കാട്ടിയിട്ടുണ്ട്.
ബി.ജെ.പി. , ഹിന്ദു ഐക്യവേദി മുതലായ സംഘടനകൾ ലൗ ജിഹാദിനെതിരെ പ്രതിരോധത്തിന്‌ ആഹ്വാനമുന്നയിച്ചിട്ടുണ്ട്.
ലൗ ജിഹാദ് എസ്.എൻ.ഡി.പി. യോഗത്തെയും ബാധിച്ചു വെന്നും നാല് ലക്ഷം രൂപ നൽകിയാണ് മതം മാറ്റം നടത്തുന്നതെന്നും യോഗം ജനറൽ സെക്രട്ടറി വെള്ളാപ്പള്ളി നടേശൻ ആരോപിച്ചു
ലൗ ജിഹാദിനെതിരെ ഹിന്ദുമതസംഘടനകളോട് ഒത്തു പ്രവർത്തിക്കാൻ ചില ക്രിസ്തീയസംഘടനകൾ തീരുമാനിച്ചതായി ടൈംസ് ഓഫ് ഇന്ത്യ റിപ്പോർട്ട് ചെയ്തിട്ടുണ്ട്.
കേരളാ കത്തോലിക്കാ മെത്രാൻ സമിതിയുടെ (കെ.സി.ബി.സി)  കീഴിലുള്ള സാമൂഹ്യസന്തുലന ജാഗ്രതാ കമ്മീഷന്റെ സെക്രട്ടറിയായ ജോണി കൊച്ചുപറമ്പിൽ ലൗ ജിഹാദിനെതിരെ മുന്നറിയിപ്പ് നൽകി .
എന്നാൽ മലയാളത്തിലെ പ്രമുഖ ക്രിസ്തീയ ആനുകാലികമായ സത്യദീപം വാരിക ഈ വിവാദത്തെ പെരുപ്പിച്ചുകാട്ടുന്നതിനും മതങ്ങൾക്കിടയിലെ ഭിന്നതക്ക് കാരണമാക്കുന്നതിനും എതിരെ മുന്നറിയിപ്പു നൽകി.
"ഇല്ലാത്ത കറുത്തപൂച്ചയെ ഇരുട്ടിലിട്ടു തല്ലിക്കൊല്ലാൻ ശ്രമിക്കുന്ന വ്യാജപരാക്രമമാണ്" ഈ വിവാദത്തോടു പ്രതികരിച്ചുള്ള ചില പ്രസ്താവനകൾ എന്നു വിമർശിക്കപ്പെട്ടിട്ടുണ്ട്.
സംഘപരിവാർ ശക്തികളുടെ രാഷ്ട്രീയ താല്പര്യങ്ങളും സമൂഹത്തിൽ സവർണബോധം അടിച്ചേൽപ്പിക്കാനുള്ള ശ്രമവുമാണ് ഈ വിവാദത്തിനു പിന്നിൽ എന്നും മിശ്രവിവാഹിതരെ സംശയദൃഷ്ടിയോടു കൂടി വീക്ഷിക്കുന്ന സാഹചര്യം ഈ വിവാദം കൊണ്ട് സൃഷ്ടിക്കപ്പെടുമെന്നും ഡി.വൈ.എഫ്.ഐ. ആരോപിക്കുന്നു.
സംഘപരിവാരത്തിൽ നിന്ന് മാസപ്പടി വാങ്ങുന്ന മാധ്യമ പ്രവർത്തകരാണ് 'ലവ് ജിഹാദ്' കെട്ടുകഥകൾ പ്രചരിപ്പിക്കുന്നതെന്ന് എൻ.സി.എച് ആർ.ഒ കേരളാ ചാപ്റ്റർ പ്രസിഡന്റ് ഡോ. എം.എസ് ജയപ്രകാശ് പറഞ്ഞു.
മലയാളത്തിന്റ് സുപ്രഭാതങ്ങൾ വർഗീയ നുണ പ്രചാരൺത്തിലൂടെ മലായാളിയുടെ കരാള രാത്രികളാക്കാനാണ് മലയാള മനോരമയും മറ്റും ശ്രമിക്കുന്നതെന്നും അദ്ദേഹം ആരോപിച്ചു.
മതം മാറ്റത്തിന്റെ പേരിൽ മുസ്ലിം കേന്ദ്രങ്ങളിൽ റെയ്ഡ് നടത്താനൊരുങ്ങുന്ന സംഘടനകൾ 'അസ്സവർണർക്ക് ഇസ്ലാം' തുടങ്ങിയ ആദ്യകാല ഈഴവ പ്രസ്ദ്ധീകരണങ്ങൽ ഒരാവർത്തികൂടി വായിക്കണമെന്നും അദ്ദേഹം അഭിപ്രായപെട്ടു ലൈംഗിക പീഡനത്തിൽ അടിസ്ഥാന പരിശീലനം നേടിയ സംഘപരിവാരം ഗുജറാത്തിനു പിറകേ, ലവ് ജിഹാദ് ആരോപത്തിലൂടെയും അത് തെളിയിക്കുകയാണെന്ന് തേജസ് എഡിറ്റർ പ്രഫ.
പി കോയ ആരോപിച്ചു ലൗ ജിഹാദ് ഇല്ലെന്ന് കേന്ദ്ര സംസ്ഥാന സർക്കാർ സ്ഥിരീകരണം
ലൗ ജിഹാദ് പ്രവർത്തിക്കുന്നുണ്ടോ എന്ന് അന്വേഷിക്കുന്നതിന്‌ സംസ്ഥാന ഡി.ജി.പി യോടും കേന്ദ്ര ആഭ്യന്തര മന്ത്രാലയത്തോടും ഹൈക്കോടതി ആവശ്യപ്പെട്ടത് പ്രകാരം,കേരള സംസഥാന ഡി.ജി.പി ജേക്കബ് പുന്നൂസും കേന്ദ്ര ആഭ്യന്തര മന്ത്രാലയവും  ഹൈക്കോടതിയിൽ സമർപ്പിച്ച സത്യവാങ്മൂലത്തിൽ,സംസ്ഥാനത്തോ രാജ്യത്ത് മറ്റെവിടെയെങ്കിലുമോ ലൗ ജിഹാദ് പ്രവർത്തിക്കുന്നില്ലെന്ന് വ്യക്തമാക്കി .
ലൗജിഹാദ് നിർവ്വചിക്കപ്പെടുകയോ ഏതെങ്കിലും കേന്ദ്ര അന്വേഷണ ഏജൻസികൾ അത് ഇതുവരെ സ്ഥിരീകരിക്കുകയോ ചെയ്തിട്ടില്ലന്ന് ബെന്നി ബെഹ്നാന്റെ ചോദ്യത്തിനു ഉത്തരമായി കേന്ദ്ര മന്ത്രി കിഷൻ റെഡ്ഡി 2020 ഫെബ്രുവരി 4 ന് പാർലമെന്റിൽ മറുപടി നൽകി.
ലവ് ജിഹാദ് :അന്വേഷണത്തിന് ഹൈക്കോടതി സ്റ്റേ
പോലീസ് മനഃപൂർവ്വം കെട്ടിച്ചമച്ച കേസാണിതെന്നും ഒരു പ്രത്യേക സമുദായത്തെ മാത്രം കേന്ദ്രീകരിച്ചാണ് അന്വേഷണം നടക്കുന്നതെന്നും ജസ്റ്റീസ് എം ശശിധരൻ ഉത്തരവിൽ വ്യക്തമാക്കി.
ഇതിനെക്കുറിച്ച് പൊലീസ് സത്യവാങ്‌മൂലം നല്കണമെന്നും കോടതി നിർദ്ദേശിച്ചു.
പത്തനംതിട്ടയിലെ സ്വാശ്രയ കോളജിലെ രണ്ടു വിദ്യാർത്ഥിനികളെ നിർബന്ധിച്ച് മതം മാറ്റാൻ ശ്രമിച്ചു എന്നതായിരുന്നു കേസ്.
ഇവർക്കെതിരായ തുടർ നടപടിയും ഹൈക്കോടതി സ്റ്റേ ചെയ്തിട്ടുണ്ട്.
സമൂഹത്തിൽ മിശ്രവിവാഹങ്ങൾ സാധാരണമായതിനാൽ അതൊരു കുറ്റമായി കാണാൻ കഴിയില്ലെന്നും ജഡ്ജി പറഞ്ഞു.
ഹിന്ദുസ്ത്രീകളുടെ ഗർഭപാത്രത്തിൽ നിന്നും മുജാഹിദികളെ ( ജിഹാദ് ചെയ്യുന്നവർ) സൃഷ്ടിക്കാൻ ലണ്ടനിലെ ഡോ. കെ.പി. ഫാറൂഖ് നല്കിയ ആഹ്വാനത്തിൽ നിന്നും പ്രചോദനമുൾക്കൊണ്ടാണ് ലൗ ജിഹാദ് പ്രസ്ഥാനം ആരംഭിച്ചത് എന്നും 2007 മുതൽ ഇതര മതസ്ഥരായ 4000 പെൺകുട്ടികളെ നിർബന്ധിത മതം‌മാറ്റത്തിനു വിധേയമാക്കി എന്നും ക്ഷേത്രസം‌രക്ഷണസമിതി ആരോപിച്ചു
പാക് ചാരസംഘടനയുടെ സഹായത്താൽ പി.ഡി.പി.യും പോപ്പുലര് ഫ്രണ്ടുമാണ് ഇത് നടപ്പിലാക്കുന്നത് എന്നും  300 പെൺകുട്ടികളെ തീവ്രവാദികൾ പാകിസ്താനിലെ ചുവന്നതെരുവിൽ വിറ്റതായി രഹസ്യാന്വേഷണ ഏജൻസികൾക്ക് വിവരമുണ്ടെന്നും ബി.ജെ.പി. ആരോപിക്കുന്നു .
ഗൾഫ് രാജ്യങ്ങൾ കേന്ദ്രമാക്കി പ്രവർത്തിക്കുന്ന ഇൻഡ്യൻ ഫ്രറ്റേണിറ്റി ഫോറം ആണ് ലവ് ജിഹാദി പ്രവർത്തനങ്ങൾക്കുള്ള സാമ്പത്തിക സഹായം നൽകുന്നതെന്ന് മുമ്പേ അരോപണമുയർന്നിരുന്നു .
എന്നാൽ കേരളത്തിൽ ലൗ ജിഹാദ്‌ പ്രസ്ഥാനം പ്രവർത്തിക്കുന്നതിഌ തെളിവുകളില്ലെന്നു കേന്ദ്ര ആഭ്യന്തരമന്ത്രാലയം ഹൈക്കോടതിയെ അറിയിച്ചു.
ഇത്തരമൊരു സംഘടനയുടെ പ്രവർത്തനത്തെക്കുറിച്ച്‌ കേന്ദ്രസർക്കാരിഌ റിപോർട്ടുകളൊന്നും ലഭിച്ചിട്ടില്ലെന്നും സംസ്ഥാനത്തു സംഘടിത മതംമാറ്റം നടക്കുന്നില്ലെന്നും കേന്ദ്ര ആഭ്യന്തര സെക്രട്ടറി ജി കെ പിള്ള കോടതിയിൽ സമർപ്പിച്ച റിപോർട്ടിൽ വ്യക്തമാക്കി “ ലൗ ജിഹാദ്‌ വിവാദം ഹിന്ദുത്വ വർഗ്ഗീയതയുടെ പ്രചരണത്തിന്റെ ഭാഗമാണന്നു കേന്ദ്രമന്ത്രി വയലാർ രവി പറഞ്ഞു.ആലപ്പുഴ പ്രസ്‌ക്ലബ്ബ്‌ സംഘടിപ്പിച്ച മുഖാമുഖം പരിപാടിയിൽ പങ്കെടുത്ത്‌ സംസാരിക്കുകയായിരുന്നു അദ്ദേഹം.ലൗജിഹാദ്‌ എന്ന പേരിൽ നടക്കുന്നത്‌ നിഴൽ യുദ്ധം മാത്രമാണ്‌. ' ”
“ തങ്ങൾ ആഗ്രഹിക്കുന്ന പെൺകുട്ടി പ്രണയത്തിൽ വീണു എന്നുറപ്പായാൽ അവരെ ലൈംഗിക ബന്ധത്തിന് പ്രേരിപ്പിച്ച് അതെല്ലാം ചിത്രീകരിച്ച് ബ്ലാക്ക് മെയിലിംഗിനുള്ള അവസരമാക്കുന്നു. വിവാഹ വാഗ്ദാനം നൽകി കൊണ്ടുപോകുന്ന പെൺകുട്ടികളെ ആദ്യം മതമാറ്റത്തിനും പിന്നീട് മതപഠനത്തിനും അയക്കുന്നു. പൊന്നാനിയിലും കോഴിക്കോടും ഇത്തരം മതപരിവർത്തന കേന്ദ്രങ്ങൾ പ്രവർത്തിക്കുന്നുണ്ട് ”
2676 പെൺകുട്ടികൾ ഇതു വരെ ലൗ ജിഹാദിൽ പെട്ടുപോയിട്ടുണ്ടെന്നും ഇതിൽ 412 പേർ മലപ്പുറം ജില്ലയിൽ നിന്നാണെന്നും ജോണി കൊച്ചുപറമ്പിൽ ആരോപിച്ചു .
വർഗ്ഗീയതയിൽ കുരുങ്ങുന്ന പ്രണയമോ?
എന്ന ശീർ‍ഷകത്തിൽ എഴുതിയ ലേഖനത്തിൽ എഡിറ്റർ കുരിയാക്കോസ് മുണ്ടാടൻ ഇങ്ങനെ അഭിപ്രായപ്പെട്ടു:- “ ഒരാളെ സ്നേഹിക്കുന്നത് സ്വാതന്ത്ര്യത്തോടെയുള്ള സ്വമനസ്സിന്റെ തീരുമാനമാണ്.  ലോകത്തിൽ ഒരിടത്തും, യാതൊരു സമൂഹത്തിലും പ്രണയത്തിൽ  ജാതി, മത, വർണ്ണ വ്യത്യാസങ്ങൾ നിലനിൽക്കുന്നില്ല.  മതപരിവർത്തനവും സ്വതന്ത്രമായ മനസ്സിന്റെ തീരുമാനമാണ്.  അതിനാൽ ഇക്കാര്യത്തിൽ ആർക്കും ആരുടെമേലും ഒന്നും അടിച്ചേല്പ്പിക്കാൻ സാധിക്കുകയില്ല.  ആരെയെങ്കിലും തട്ടിക്കൊണ്ടുപോയി വിവാഹം കഴിച്ചാൽ അക്കാര്യത്തിൽ തീരുമാനമെടുക്കാൻ ഇവിടെ പൊതുനിയമമുണ്ട്.  മതേതരരാജ്യമായ ഭാരതത്തിൽ ഇന്നും ഇന്നലേയും ആരംഭിച്ചതല്ല വ്യത്യസ്തമതവിഭാഗത്തിൽ പെട്ടവർ തമ്മിലുള്ള വിവാഹങ്ങൾ ” അവലംബം
ല്യൂഡ്മില ഫിലിപോവ ഇംഗ്ലീഷ് വിലാസം https://ml.wikipedia.org/wiki/Lyudmila_Filipova
ബൾഗേറിയൻ നോവലിസ്റ്റും പത്രപ്രവർത്തകയുമാണ് ല്യൂഡ്മില ഫിലിപോവ.
പൂർണ നാമം ല്യൂഡ്മില ഒർലിനോവ ഫിലിപോവ ( English : Lyudmila Orlinova Filipova ( ബൾഗേറിയൻ : Людмила Орлинова Филипова )
2006 മുതൽ ല്യൂഡ്മില  ഏഴു നോവലുകൾ രചിച്ചിട്ടുണ്ട്.
ഇവയെല്ലാംതന്നെ ബെസ്റ്റ് സെല്ലർ നോവലുകളാണ്.
2011 ഒക്ടോബറിൽ, ഫിലിപോവയുടെ ദ പർച്ചിമെന്റ് മേസ് എന്ന നോവലിനെ ആധാരമാക്കി നാഷണൽ ജ്യോഗ്രഫികൽ ചാനൽ ഒരു ഡോക്യുമെന്ററി തയ്യാറാക്കി സംപ്രേഷണം ചെയ്തിട്ടുണ്ട്.
2011 നവംബറിൽ, ഇവരുടെ ഗ്ലാസ് ബട്ടർഫ്‌ളൈസ്, സ്‌കാർലെറ്റ് എന്നീ നോവലുകൾ അടിസ്ഥാനമാക്കി നിർമ്മിച്ച സിനിമകൾ ബൾഗേറിയൻ നാഷണൽ ഫിലിം സെന്ററിന്റെ സ്വർണ മെഡൽ നേടിയിട്ടുണ്ട്.
ഫിലിപോവയുടെ 2014ൽ പുറത്തിറങ്ങിയ ദ വാർ ഓഫ് ദ ലെറ്റേഴ്‌സ് ബൾഗേറിയൻ ചരിത്രത്തിലെ അദ്വിതീയമായ കഥകളിൽ ഏറ്റവും പ്രാധാന്യമുള്ള സംഭവവികാസങ്ങളിൽ ഒന്നായാണ് നിരൂപകർ ഇതിനെ കണക്കാക്കുന്നത്.
1977 ഏപ്രിൽ 10ന് ബൾഗേറിയയിലെ സോഫിയയിൽ ജനിച്ചു.
ബൾഗേറിയൻ പ്രധാനമന്ത്രിയായിരുന്ന ഗ്രിഷ ഫിലിപോവിന്റെ കൊച്ചുമകളാണ് ല്യൂഡ്മില ഫിലിപോവ്.
സോഫിയയിലെ യൂണിവേഴ്സിറ്റി ഓഫ് നാഷണൽ ആൻഡ് വേൾഡ് എക്കോണമി യൂനിവേഴ്‌സിറ്റി ഓഫ് നാഷണൽ ആൻഡ് വേൾഡ് ഇക്കോണമിയിൽ നിന്ന് 2000ൽ ബിരുദം നേടി.
തുടർന്ന് സിറ്റി സർവ്വകലാശാലയിൽ നിന്ന് ജനറൽ മാനേജ്‌മെന്റിൽ എംബിഎ കരസ്ഥമാക്കി.
2009ൽ ഒക്‌സ്‌ഫോർഡ് സർവ്വകലാശാലയിൽ നിന്ന് ക്രിയേറ്റീവ് റൈറ്റിങ്ങിൽ പ്രത്യേകം പഠനം നടത്തി.
പിന്നീട്, ജർമ്മൻ സോഫ്റ്റ്‌വെയർ കമ്പനിയായ സാപ് ബൾഗേറിയയുടെ മാർക്കറ്റിങ് ഡയറക്ടറായി ജോലി ചെയ്തു.
2014ൽ ആറു ബെസ്റ്റ് സെല്ലിങ് നോവലുകൾ രചിച്ചു.
2006ൽ എഴുതിയ അനാട്ടമി ഓഫ് ഇല്ലൂഷൻസ് ആണ് ആദ്യ നോവൽ.
1989ൽ ആരംഭിച്ച ബൾഗേറിയയുടെ സംക്രമണ കാലത്തെ വളരെ വിജയകരമായ കഥകൾ അടങ്ങിയതാണ് ഈ ഗ്രന്ഥം.
ബൾഗേറിയ കമ്മ്യൂണിസത്തിൽ നിന്ന് ജനാധിപത്യത്തിലേക്ക് സംക്രമണം നടത്തിയ കാലത്തെ ഒരു ബാലന്റെയും ബാലികയുടെയും കഥയാണ് ഈ നോവലിന് ആധാരം.
ഈ നോവിലന്റെ ആറ് എഡിഷനുകൾ പുറത്തിറങ്ങിയിട്ടുണ്ട്.
ഫിലിപോവയുടെ രണ്ടാമത്തെ നോവൽ 2007ൽ പുറത്തിറങ്ങിയ സ്‌കാർലറ്റ് ഗോൾഡ് ആണ്.
ഇതു വളരെ വിജയകരമായിരുന്നു.
2008ൽ ഇങ്ങിയ ഗ്ലാസ് ബട്ടർഫ്‌ളൈസാണ് മൂന്നാമത്തെ നോവൽ.
ല്യൻടോൻഡെ ജില്ല
ഉഗാണ്ടയുടെ മദ്ധ്യ മേഖലയിലെ ജില്ലയാണ് ല്യൻടോൻഡെ  ജില്ല (Lyantonde District).
ജില്ലയുടെ പ്രധാന പട്ടണം, ഉപ്മേഘര്യിലെ വലിയ പട്ടണമായ മസകയിൽ നിന്നും 78 കി.
ജില്ലയുടെ നിർദ്ദേശാങ്കങൾ: 00 25S, 31 10Eആണ്.
ല്ലാമ ഇംഗ്ലീഷ് വിലാസം https://ml.wikipedia.org/wiki/Llama
പഴയകാലത്ത് പ്രധാനമായും ഭാരം കയറ്റി കൊണ്ടു പോകുന്നതിനു, ഇറച്ചിക്കുമായി വളർത്തുന്ന തെക്കേ അമേരിക്കയിലെ കാമലിഡ് വംശത്തിൽ പെടുന്ന ഒരു ജീവിയാണ് ല്ലാമ (ല്ലാമാ ഗ്ലാമാ) .
ഏതാണ്ട് 40 മില്യൻ വർഷങ്ങൾക്ക് മുമ്പ് വടക്കേ അമേരിക്കയിലെ മധ്യ സമതല പ്രദേശങ്ങളിലാണ് ഇവ കാണപ്പെട്ടെതെന്ന് കരുതുന്നു.
മൂന്ന് മില്യൻ വർഷങ്ങൾക്ക് മുമ്പ് ഇവ തെക്കേ അമേരിക്കയിലേക്ക് കുടിയേറി.
പൂർണ്ണ വളർച്ചയെത്തിയ ഒരു ല്ലാമക്ക് 1.7 മീറ്റർ മുതൽ 1.8 മീറ്റർ വരെ ഉയരമുണ്ടാകും.
130 കിലോഗ്രാം മുതൽ 200 കിലോഗ്രാം വരെ ഭാരവും ഇതിനുണ്ടാകും.
ജനിച്ച ഉടനെയുള്ള ലാമക്കുഞ്ഞിനു് (സിറ) 9.1 മുതൽ 14 കിലോഗ്രാം വരെ ഭാരമുണ്ടാകും.
അവലംബം Oklahoma State University.
2007-06-25.
ല്യൂദ്മില പാവ്ലിചെങ്കോ ഇംഗ്ലീഷ് വിലാസം https://ml.wikipedia.org/wiki/Lyudmila_Pavlichenko
രണ്ടാം ലോകമഹായുദ്ധസമയത്ത് റെഡ് ആർമിയിലെ ഒരു സോവിയറ്റ് സ്‌നൈപ്പറായിരുന്നു ല്യൂദ്മില മിഖൈലോവ്‌ന പാവ്‌ലിചെങ്കോ.
സ്ഥിരീകരിച്ച 309 മരണങ്ങളുടെ ക്രെഡിറ്റ് അവരെ റെക്കോർഡ് ചെയ്ത ചരിത്രത്തിലെ ഏറ്റവും വിജയകരമായ വനിതാ സ്നൈപ്പറാക്കി .
സ്‌നൈപ്പർ റൈഫിൾ ഉപയോഗിച്ചുള്ള അവരുടെ കഴിവിന് പാവ്‌ലിചെങ്കോയെ "ലേഡി ഡെത്ത്" എന്ന് വിളിച്ചിരുന്നു.
കിഴക്കൻ മുന്നണിയിലെ പോരാട്ടത്തിന്റെ പ്രാരംഭ ഘട്ടത്തിൽ ഒഡെസ ഉപരോധത്തിലും സെവാസ്റ്റോപോളിന്റെ ഉപരോധത്തിലും അവർ റെഡ് ആർമിയിൽ സേവനമനുഷ്ഠിച്ചു.
യുദ്ധത്തിൽ മോർട്ടാർ ഷെല്ലിൽ പരിക്കേറ്റതിനെത്തുടർന്ന് അവളെ മോസ്കോയിലേക്ക് മാറ്റി.
പരിക്കിൽ നിന്ന് സുഖം പ്രാപിച്ച ശേഷം അവർ മറ്റ് റെഡ് ആർമി സ്നൈപ്പർമാരെ പരിശീലിപ്പിക്കുകയും റെഡ് ആർമിയുടെ പൊതു വക്താവാകുകയും ചെയ്തു.
1942-ൽ അവർ അമേരിക്ക , കാനഡ , ഗ്രേറ്റ് ബ്രിട്ടൻ എന്നിവിടങ്ങളിൽ പര്യടനം നടത്തി.
1945-ൽ യുദ്ധം അവസാനിച്ചതിനുശേഷം, സോവിയറ്റ് നാവികസേനയുടെ മുതിർന്ന ഗവേഷകയായി അവളെ വീണ്ടും നിയമിച്ചു.
അവർ 58-ആം വയസ്സിൽ സ്ട്രോക്ക് മൂലം മരിച്ചു.
റഷ്യൻ സാമ്രാജ്യത്തിലെ കിയെവ് ഗവർണറേറ്റിലെ ബിലാ സെർക്‌വയിൽ (ഇപ്പോൾ ഉക്രെയ്‌നിലെ കൈവ് ഒബ്ലാസ്റ്റിലാണ്) ജൂലൈ 12 ന് റഷ്യൻ മാതാപിതാക്കളായ പെട്രോഗ്രാഡിൽ നിന്നുള്ള ലോക്ക് സ്മിത്ത് മിഖായേൽ ബെലോവിനും ഭാര്യ എലീന ട്രോഫിമോവ്ന ബെലോവയ്ക്കും (1897-1972) ല്യൂഡ്‌മില ബെലോവ ജനിച്ചു [O.S. 30 മെയ്] 1916.
ല്യൂഡ്‌മിലയ്ക്ക് 14 വയസ്സുള്ളപ്പോൾ കുടുംബം കിയെവിലേക്ക് താമസം മാറ്റി.
കുട്ടിക്കാലത്ത്, അത്‌ലറ്റിക് പ്രവർത്തനങ്ങളിൽ കടുത്ത മത്സരബുദ്ധിയുള്ള സ്വയം വിവരിച്ച ടോംബോയ് ആയിരുന്നു ല്യൂഡ്‌മില.
കിയെവിൽ, അവൾ ഒരു OSOAVIAKhIM ഷൂട്ടിംഗ് ക്ലബ്ബിൽ ചേർന്നു.
ഒരു അമേച്വർ ഷാർപ്പ് ഷൂട്ടറായി വികസിക്കുകയും അവളുടെ വോറോഷിലോവ് ഷാർപ്പ് ഷൂട്ടർ ബാഡ്ജും ഒരു മാർക്ക്സ്മാൻ സർട്ടിഫിക്കറ്റും നേടുകയും ചെയ്തു.
1932-ൽ, അവൾ അലക്സി പാവ്ലിചെങ്കോയെ വിവാഹം കഴിച്ചു, റോസ്റ്റിസ്ലാവ് (1932-2007) എന്ന മകനെ പ്രസവിച്ചു.
എന്നിരുന്നാലും, വിവാഹം താമസിയാതെ പിരിഞ്ഞു.
ല്യൂഡ്മില മാതാപിതാക്കളോടൊപ്പം താമസിക്കാൻ മടങ്ങി.
അവൾ രാത്രി സ്കൂളിലും വീട്ടുജോലികൾ ചെയ്തും പഠിച്ചു.
പകൽ സമയത്ത്, അവൾ കൈവ് ആഴ്സണൽ ഫാക്ടറിയിൽ ഗ്രൈൻഡറായി ജോലി ചെയ്തു.
1937-ൽ ഒരു പണ്ഡിതനും അദ്ധ്യാപികയുമാകാൻ ഉദ്ദേശിച്ചു കൈവ് സർവ്വകലാശാലയിൽ ചേർന്ന അവൾ അവിടെ ചരിത്രം പഠിക്കുകയും യൂണിവേഴ്സിറ്റിയുടെ ട്രാക്ക് ടീമിൽ സ്പ്രിന്ററായും പോൾവോൾട്ടറായും മത്സരിക്കുകയും ചെയ്തു.
റെഡ് ആർമി അവളെ ആറ് മാസത്തേക്ക് സൈനിക ശൈലിയിലുള്ള സ്‌നിപ്പിംഗ് സ്‌കൂളിൽ ചേർത്തു.
ചില ജീവചരിത്ര വിശദാംശങ്ങൾ മാറ്റുകയോ ഒഴിവാക്കുകയോ ചെയ്തിട്ടുണ്ടാകാമെന്ന് ജൂലി വീൽറൈറ്റ് കരുതുന്നു.
രണ്ടാം ലോകമഹായുദ്ധം പാവ്‌ലിചെങ്കോ ഒരു ട്രെഞ്ചിൽ (1942).
1941 ജൂണിൽ, നാസി ജർമ്മനി സോവിയറ്റ് യൂണിയൻ അധിനിവേശം ആരംഭിച്ചപ്പോൾ, കൈവ് സർവ്വകലാശാലയിൽ ചരിത്രം പഠിക്കുന്ന നാലാം വർഷത്തിൽ പാവ്‌ലിചെങ്കോയ്ക്ക് 24 വയസ്സായിരുന്നു.
ഒഡെസ റിക്രൂട്ടിംഗ് ഓഫീസിലെ വോളണ്ടിയർമാരുടെ ആദ്യ റൗണ്ടിൽ പാവ്‌ലിചെങ്കോ ഉണ്ടായിരുന്നു.
അവിടെ അവൾ കാലാൾപ്പടയിൽ ചേരാൻ അഭ്യർത്ഥിച്ചു.
രജിസ്ട്രാർ പാവ്‌ലിചെങ്കോയെ ഒരു നഴ്‌സ് ആകാൻ പ്രേരിപ്പിച്ചു.
പക്ഷേ അവൾ നിരസിച്ചു.
അവൾ ഒന്നിലധികം പരിശീലന കോഴ്‌സുകൾ പൂർത്തിയാക്കിയതായി കണ്ടതിന് ശേഷം, ഒടുവിൽ അത് അവളെ ഒരു സ്‌നൈപ്പറായി സൈന്യത്തിൽ അനുവദിച്ചു.
കൂടാതെ റെഡ് ആർമിയുടെ 25-ആം റൈഫിൾ ഡിവിഷനിലേക്ക് അവളെ നിയമിച്ചു.
അവിടെ, റെഡ് ആർമിയിലെ 2,000 വനിതാ സ്‌നൈപ്പർമാരിൽ ഒരാളായി അവൾ മാറി.
അവരിൽ 500 പേർ യുദ്ധത്തെ അതിജീവിച്ചു.
അവൾക്ക് ഒരു യുദ്ധ വേഷം ലഭിച്ചെങ്കിലും, ആയുധങ്ങളുടെ കുറവ് കാരണം അവൾക്ക് ഒരു ഫ്രാഗ്മെന്റേഷൻ ഗ്രനേഡ് നൽകി.
1941 ഓഗസ്റ്റ് 8-ന്, വീണുപോയ ഒരു സഖാവ് തന്റെ മോസിൻ-നാഗന്റ് മോഡൽ 1891 ബോൾട്ട്-ആക്ഷൻ റൈഫിൾ അവൾക്ക് നൽകി.
പാവ്‌ലിചെങ്കോ അവളുടെ ആദ്യത്തെ രണ്ട് ശത്രുക്കളെ വെടിവെച്ച് അവളുടെ സഖാക്കൾക്ക് സ്വയം തെളിയിച്ചു.
അവൾ ഈ സംഭവത്തെ തന്റെ "അഗ്നിയുടെ സ്നാനം" എന്ന് വിശേഷിപ്പിച്ചു.
കാരണം അപ്പോഴാണ് അവൾ ഔദ്യോഗികമായി സ്നൈപ്പറായി മാറിയത്.
ഒഡെസ ഉപരോധസമയത്ത് പാവ്‌ലിചെങ്കോ ഏകദേശം രണ്ടര മാസത്തോളം പോരാടി 187 കൊലപാതകങ്ങൾ രേഖപ്പെടുത്തി.
1941 ഓഗസ്റ്റിൽ 100 ​​കൊലപാതകങ്ങൾ സ്ഥിരീകരിച്ചപ്പോൾ അവൾ സീനിയർ സർജന്റായി സ്ഥാനക്കയറ്റം നേടി.
25-ആം വയസ്സിൽ, അവൾ ഒരു സ്നൈപ്പർ അലക്സി കിറ്റ്സെങ്കോയെ വിവാഹം കഴിച്ചു.
വിവാഹം കഴിഞ്ഞ് അധികം താമസിയാതെ, കിറ്റ്‌സെങ്കോ ഒരു മോർട്ടാർ ഷെൽ കൊണ്ട് മാരകമായി മുറിവേൽക്കുകയും കുറച്ച് ദിവസങ്ങൾക്ക് ശേഷം ആശുപത്രിയിൽ വെച്ച് മരിക്കുകയും ചെയ്തു.
1941 ഒക്ടോബർ 15-ന് റൊമാനിയൻ സൈന്യം ഒഡെസയുടെ നിയന്ത്രണം നേടിയപ്പോൾ, സെവാസ്റ്റോപോളിന്റെ ഉപരോധത്തിൽ പോരാടുന്നതിനായി അവളുടെ യൂണിറ്റ് ക്രിമിയൻ പെനിൻസുലയിലെ സെവാസ്റ്റോപോളിലേക്ക് കടൽമാർഗ്ഗം പിൻവലിക്കപ്പെട്ടു.
അവിടെ അവൾ മറ്റ് സ്നൈപ്പർമാരെ പരിശീലിപ്പിച്ചു.
അവർ യുദ്ധത്തിൽ 100-ലധികം ആക്സിസ് സൈനികരെ വധിച്ചു.
1942 മെയ് മാസത്തിൽ, 257 ആക്സിസ് സൈനികരെ കൊലപ്പെടുത്തിയതിന്, പുതുതായി സ്ഥാനക്കയറ്റം ലഭിച്ച ലെഫ്റ്റനന്റ് പാവ്‌ലിചെങ്കോയെ സതേൺ ആർമി കൗൺസിൽ ഉദ്ധരിച്ചു.
രണ്ടാം ലോകമഹായുദ്ധസമയത്ത് 36 ആക്സിസ് സ്നൈപ്പർമാർ ഉൾപ്പെടെ 309, പേർ കൊല്ലപ്പെട്ടതായി അവളുടെ കൊലപാതകങ്ങൾ സ്ഥിരീകരിച്ചു.
1942 ജൂണിൽ, മോർട്ടാർ ഷെല്ലിൽ നിന്ന് പാവ്‌ലിചെങ്കോയുടെ മുഖത്ത് അടിച്ചു.
അവൾക്ക് പരിക്കേറ്റപ്പോൾ, സോവിയറ്റ് ഹൈക്കമാൻഡ് അവളെ സെവാസ്റ്റോപോളിൽ നിന്ന് അന്തർവാഹിനി വഴി ഒഴിപ്പിക്കാൻ ഉത്തരവിട്ടു.
അവൾ ഏകദേശം ഒരു മാസത്തോളം ആശുപത്രിയിൽ ചെലവഴിച്ചു.
പരിക്കിൽ നിന്ന് മുക്തയായപ്പോൾ, മുന്നണിയിലേക്ക് തിരിച്ചയക്കുന്നതിന് പകരം അവൾ റെഡ് ആർമിയുടെ പ്രചാരകയായി മാറി.
അവളുടെ ഉയർന്ന കിൽ കൗണ്ട് അവൾക്ക് "ലേഡി ഡെത്ത്" എന്ന വിളിപ്പേര് നൽകി.
1945-ൽ യുദ്ധാവസാനം വരെ അവൾ സ്നൈപ്പർമാരെ യുദ്ധ ഡ്യൂട്ടിക്കായി പരിശീലിപ്പിച്ചിരുന്നു.
സഖ്യരാജ്യങ്ങളിലേക്കുള്ള സന്ദർശനം 1942 സെപ്റ്റംബറിൽ വാഷിംഗ്ടൺ ഡിസിയിൽ ജസ്റ്റിസ് റോബർട്ട് ജാക്സൺ (ഇടത്), യുഎസ് പ്രഥമ വനിത എലീനർ റൂസ്വെൽറ്റ് എന്നിവരോടൊപ്പം പാവ്ലിചെങ്കോ (മധ്യത്തിൽ).
1942-ൽ, രണ്ടാം ലോകമഹായുദ്ധത്തിലെ മറ്റ് സഖ്യകക്ഷികളെ നാസി ജർമ്മനിക്കെതിരെ രണ്ടാം മുന്നണി തുറക്കാൻ സോവിയറ്റ് യൂണിയന്റെ ശ്രമങ്ങളുടെ ഭാഗമായി പവ്ലിചെങ്കോയെ കാനഡയിലേക്കും അമേരിക്കയിലേക്കും പരസ്യ സന്ദർശനത്തിനായി അയച്ചു.
അവർ യുണൈറ്റഡ് സ്റ്റേറ്റ്സ് സന്ദർശിച്ചപ്പോൾ, ഫ്രാങ്ക്ലിൻ ഡി. റൂസ്വെൽറ്റ് അവളെ വൈറ്റ് ഹൗസിലേക്ക് സ്വാഗതം ചെയ്‌തതിനാൽ, ഒരു അമേരിക്കൻ പ്രസിഡന്റ് സ്വീകരിക്കുന്ന ആദ്യത്തെ സോവിയറ്റ് പൗരത്വമായി അവർ മാറി.
പവ്ലിചെങ്കോയെ പിന്നീട് പ്രഥമ വനിത എലീനർ റൂസ്‌വെൽറ്റ് യുഎസ് പര്യടനം നടത്താൻ ക്ഷണിച്ചു.
പബ്ലിസിറ്റി ടൂറിനിടെ, പത്രങ്ങൾ പവ്‌ലിചെങ്കോയെ ഗൗരവമായി എടുത്തില്ല, കൂടാതെ "ഗേൾ സ്‌നൈപ്പർ" എന്ന് വിശേഷിപ്പിക്കപ്പെടുകയും ചെയ്തു.
വാഷിംഗ്ടൺ ഡിസിയിൽ മാധ്യമപ്രവർത്തകരുമായി കൂടിക്കാഴ്ച നടത്തിയപ്പോൾ, അവളോട് ചോദിച്ച ചോദ്യങ്ങളിൽ അവൾ അമ്പരന്നുപോയി.
"ഒരു റിപ്പോർട്ടർ എന്റെ യൂണിഫോമിന്റെ പാവാടയുടെ നീളത്തെ വിമർശിച്ചു. അമേരിക്കയിൽ സ്ത്രീകൾ ചെറിയ പാവാട ധരിക്കുന്നു. കൂടാതെ എന്റെ യൂണിഫോം എന്നെ തടിച്ചതായി കാണിച്ചു."
അവർ മുൻ നിരയിൽ മേക്കപ്പ് ഉപയോഗിച്ചിട്ടുണ്ടോ എന്നും അവർ ചോദിച്ചു.
അവളുടെ പ്രതികരണങ്ങളിൽ വളരെ മൂർച്ചയുള്ളതും വികാരരഹിതവുമാണെന്ന് റിപ്പോർട്ടർമാർ അവളെ വിശേഷിപ്പിച്ചു.
വാഷിംഗ്ടൺ ഡിസിയിൽ നടന്ന അന്താരാഷ്ട്ര വിദ്യാർത്ഥി അസംബ്ലിക്ക് മുമ്പായി പാവ്‌ലിചെങ്കോ പ്രത്യക്ഷപ്പെട്ടു.
വ്യാവസായിക സംഘടനകളുടെ കോൺഗ്രസിന്റെ യോഗങ്ങളിൽ പങ്കെടുത്തു.
ന്യൂയോർക്ക് സിറ്റിയിലും ചിക്കാഗോയിലും പ്രത്യക്ഷപ്പെട്ടു.
പ്രസംഗങ്ങൾ നടത്തി.
ന്യൂയോർക്ക് സിറ്റിയിൽ, മേയർ ഫിയോറെല്ലോ എച്ച്. ലാ ഗാർഡിയ അവൾക്ക് ഒരു റാക്കൂൺ രോമക്കുപ്പായം നൽകി.
ഷിക്കാഗോയിൽ, അവൾ വലിയ ജനക്കൂട്ടത്തിന് മുന്നിൽ നിന്നു.
രണ്ടാം മുന്നണിയെ പിന്തുണയ്ക്കാൻ പുരുഷന്മാരെ പരിഹസിച്ചു.
"മാന്യരേ," അവൾ പറഞ്ഞു, "എനിക്ക് 25 വയസ്സായി, ഞാൻ ഇതുവരെ 309 ഫാസിസ്റ്റ് ആക്രമണകാരികളെ കൊന്നിട്ടുണ്ട്. മാന്യരേ, നിങ്ങൾ വളരെക്കാലമായി എന്റെ പുറകിൽ ഒളിച്ചിരിക്കുകയാണെന്ന് നിങ്ങൾ കരുതുന്നില്ലേ?"
അവളുടെ വാക്കുകൾ ആൾക്കൂട്ടത്തിൽ പതിഞ്ഞു.
പിന്നീട് പിന്തുണയുടെ കുതിച്ചുചാട്ടത്തിന് കാരണമായി.
അമേരിക്കൻ ഭരണകൂടം അവൾക്ക് ഒരു കോൾട്ട് സെമി ഓട്ടോമാറ്റിക് പിസ്റ്റൾ സമ്മാനിച്ചു.
ഒന്റാറിയോയിലെ ടൊറന്റോയിൽ, അവൾക്ക് വീവർ ടെലിസ്കോപ്പിക് കാഴ്ച ഘടിപ്പിച്ച മോഡൽ 70 വിൻചെസ്റ്റർ റൈഫിൾ സമ്മാനിച്ചു.
ഇപ്പോൾ മോസ്കോയിലെ സെൻട്രൽ ആംഡ് ഫോഴ്സ് മ്യൂസിയത്തിൽ പ്രദർശിപ്പിച്ചിരിക്കുന്നു.
കാനഡ സന്ദർശിക്കുമ്പോൾ, സഹ സ്‌നൈപ്പർ വ്‌ളാഡിമിർ പ്ചെലിന്റ്‌സെവ്, മോസ്‌കോ ഇന്ധന കമ്മീഷണർ നിക്കോളായ് ക്രാവ്‌ചെങ്കോ എന്നിവരോടൊപ്പം ടൊറന്റോ യൂണിയൻ സ്‌റ്റേഷനിൽ ആയിരക്കണക്കിന് ആളുകൾ അവളെ സ്വീകരിച്ചു.
1942 നവംബർ 21 വെള്ളിയാഴ്ച, പാവ്‌ലിചെങ്കോ ഇംഗ്ലണ്ടിലെ കവെൻട്രി സന്ദർശിച്ചു.
റെഡ് ആർമിക്ക് മൂന്ന് എക്‌സ്-റേ യൂണിറ്റുകൾ നൽകുന്നതിനായി പ്രാദേശിക തൊഴിലാളികളിൽ നിന്ന് 4,516 പൗണ്ട് സംഭാവന സ്വീകരിച്ചു.
കൊവെൻട്രി കത്തീഡ്രലിന്റെ അവശിഷ്ടങ്ങളും പിന്നീട് ആൽഫ്രഡ് ഹെർബർട്ട് വർക്കുകളും സ്റ്റാൻഡേർഡ് മോട്ടോർ ഫാക്ടറിയും അവർ സന്ദർശിച്ചു.
അവിടെ നിന്നാണ് കൂടുതൽ ഫണ്ട് സമാഹരിച്ചത്.
അവൾ നേരത്തെ ബർമിംഗ്ഹാമിലെ ഒരു ഫാക്ടറി പരിശോധിച്ചിരുന്നു.
ഒരു ഉദ്യോഗസ്ഥനാക്കിയ ശേഷം, പാവ്‌ലിചെങ്കോ ഒരിക്കലും യുദ്ധത്തിലേക്ക് തിരിച്ചുവന്നില്ല.
പകരം യുദ്ധാവസാനം വരെ സ്‌നൈപ്പർമാരെ പരിശീലിപ്പിക്കുകയും പരിശീലകനാക്കുകയും ചെയ്തു.
1943-ൽ, സോവിയറ്റ് യൂണിയന്റെ ഹീറോയുടെ ഗോൾഡ് സ്റ്റാർ, കൂടാതെ രണ്ട് തവണ ഓർഡർ ഓഫ് ലെനിൻ അവാർഡും അവർക്ക് ലഭിച്ചു.
യുദ്ധം അവസാനിച്ചപ്പോൾ, പാവ്‌ലിചെങ്കോ കൈവ് സർവകലാശാലയിൽ വിദ്യാഭ്യാസം പൂർത്തിയാക്കി ഒരു ചരിത്രകാരനായി ഔദ്യോഗിക ജീവിതം ആരംഭിച്ചു.
1945 മുതൽ 1953 വരെ സോവിയറ്റ് നേവി ആസ്ഥാനത്ത് ഗവേഷണ സഹായിയായിരുന്നു.
അവർ പിന്നീട് സോവിയറ്റ് കമ്മിറ്റി ഓഫ് ദി വെറ്ററൻസ് ഓഫ് വാർ എന്ന സംഘടനയിൽ സജീവമായിരുന്നു.
1957-ൽ എലീനർ റൂസ്‌വെൽറ്റ് സോവിയറ്റ് യൂണിയൻ സന്ദർശനത്തിനിടെ മോസ്കോയിലെ പാവ്‌ലിചെങ്കോ സന്ദർശിച്ചു.
യുദ്ധത്തിൽ ഭർത്താവിന്റെ നഷ്ടം നിമിത്തം പാവ്‌ലിചെങ്കോ വിഷാദരോഗവുമായി നിരന്തരം പോരാടി.
പോസ്റ്റ് ട്രോമാറ്റിക് സ്ട്രെസ് ഡിസോർഡർ, മദ്യപാനം എന്നിവയും അവൾ അനുഭവിച്ചിട്ടുണ്ട്.
ഇത് അവളുടെ അകാല മരണത്തിന് കാരണമായെന്ന് വിശ്വസിക്കപ്പെടുന്നു.
1974 ഒക്‌ടോബർ 10-ന് 58-ആം വയസ്സിൽ സ്‌ട്രോക്ക് മൂലം മരണമടഞ്ഞ അവളെ മോസ്‌കോയിലെ നോവോഡെവിച്ചി സെമിത്തേരിയിൽ സംസ്‌കരിച്ചു.
അവളുടെ മകൻ റോസ്റ്റിസ്ലാവിനെ അവളുടെ അടുത്താണ് അടക്കം ചെയ്തിരിക്കുന്നത്.
അവളുടെ ഛായാചിത്രം ഉൾക്കൊള്ളുന്ന രണ്ടാമത്തെ സോവിയറ്റ് സ്മാരക സ്റ്റാമ്പ് 1976 ൽ പുറത്തിറക്കി.
ജനകീയ സംസ്കാരത്തിൽ പാവ്‌ലിചെങ്കോയ്ക്ക് സമർപ്പിച്ചിരിക്കുന്ന രണ്ടാമത്തെ സോവിയറ്റ് യൂണിയൻ പുറത്തിറക്കിയ തപാൽ സ്റ്റാമ്പ്